Луксембуржани
Луксембуржани () мали су германски народ настањен у Луксембургу и у суседним земљама (Француској, Белгији и Немачкој). Ван своје матичне земље највише их има у САД, Бразилу и Канади. Луксембуржани су хришћани а по верској припадности су католици. Званични језик је луксембуршки, члан германске гране индоевропске породице језика.

Историја 

Луксембуржани имају снажан осећај националног идентитета којег рефлектују у свом националном моту Mir wëlle bleiwe wat mir sin односно Желимо остати оно што јесмо. Луксембург је малена држава западне Европе. Затворена је границама Француске, Немачке и Белгије, утемељена 963. године, постаје велико војводство 1815. године, али 1839. губи велики део територије у корист Белгије. Пуну независност постиже 1867. године. Наслеђе савремених Луксембуржана произлази највећим делом од Келта, Франака и других германских народа који су пролазили овим важним раскршћем у време пре и после римске окупације.

Језик 

Луксембуршки језик (, ) германски је дијалект (дијалекат немачког) с много позајмљених речи из француског, он је језик народа, њиховог идентитета и припадности заједници. Луксембург ипак уз луксембуршки има још два званична језика, то су немачки који се користи у трговини, новинарству и цркви, и француски у администрацији, односно у влади и на двору.

Култура

Свечаности и празници 
Луксембуржани имају један од највиших стандарда на свету. Њихове најзначајније свечаности су саставни делови културе Луксембуржана. Уз карневале који се одржавају шест дана након Божића, ту су и  (следећи дан након Божића) када пале велику ватру под отвореним небом. Традиционално се, још од давнина (1340. године) одржава  које је основао Јован Слепи, Национални дан (23. јуна), Гензефест и Бела недеља (; 7. недеље након Ускрса), и вински фестивали који почињу у августу.

Види још 
 Германски народи

Литература 
 Kurian, George T. (1990). Encyclopedia of the First World. 2 vols. New York: Facts on File.

Референце

Спољашње везе 

 Being a Luxembourger
 Luxembourgeois

Германски народи

Етничке групе Француске
Етничке групе Белгије
Етничке групе Бразила
Етничке групе Немачке